《上李太傅》
宋代·郑獬

陈人尝传李太傅，云作太守来此州。
顷遭暴水拉堤出，设施画略排横流。
大偷尝欲穴堤腹，掩之即日断其头。
至於小猾幸民祸，钩罗姓名皆不留。
陈人恬恬但眠食，恃公牢固如山丘。
今兹水暴潴外郭，眼见盗贼何由仇。
况我方在艰阨中，窜奔日惧蛟龙求。
乌乎不见李太傅，使我涕泪成沈忧。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。